109 

 HINDEBÆGERFAMILIEN, PLUMBAGINACEÆ. 



140. Engelskgræs, Statice armeria L. 

 N. Fjørekoll, strandnellik. Isl. Geldingahnappur, Gullintoppa. 



Hindebægerfamilien har kun faa Repræsentanter her i Nor- 

 den, nemlig foruden den afbildede Engelskgræs Slægten Hinde- 

 bæger (N. Strandrips; Limonium), Planter med ægdannede, kød- 

 fulde Blade og rigtblomstrede, blaaviolette Stande; de findes ikke 

 sjældent paa Strandenge i Danmark samt i Norge ved Kristiania- 

 fjorden. 



Engelskgræs er ogsaa hyppigst en Strandplante; den er ud- 

 bredt over hele Norden (Danmark, Norge, Færøerne, Island og 

 Grønland) og vokser baade paa høje Strandenge og paa sandet og 

 stenet Strand, endvidere i Revner i Klipperne nær Stranden og 

 i de mere arktiske Egne tillige paa Fjældene, paa gruset Mark og 

 i Sprækker, fra Havet og op paa de højeste Toppe. I Overens- 

 stemmelse med sit Voksested er den en Tørhedsplante (Xerofyt), 

 hvilket viser sig i de halvtrinde, linjedannede Blade, den stærke 

 Pælerod og de vedblivende tørre Bladrester om Stænglens Grund. 

 Den hører til de Planter, som har „mangehovedet Rod" (se S. 8 

 og S. 26). Den korte Stængel ender med en Blomsterstand, men 

 fra de rosetstillede Blades Aksler udgaar nye Rosetskud, saaledes at 

 en Stængel kommer til at bestaa af et Knippe af Skud med mange 

 Blade, op imellem hvilke Blomsterstanderne rager. Blomsterstan- 

 den er et af Svøbblade omgivet Hoved, der er endestillet paa et 

 10 — 25 cm højt nøgent Skaft; nedenfor Hovedet sidder en hinde- 

 agtig, nedad rettet Skede, som er dannet ved Forlængelse af Svøb- 

 bladenes Grunddele; den beskytter den øverste Del ef Skaftet, der 

 er skør og svag, fordi Væksten foregaar dér. Blomsten har et 

 tragtformet Bæger (Fig. 3), hvis øvre Del er tør og hindeagtig 

 (deraf Familiens Navn), en tragtformet, dybt 5-delt, lyserød Krone, 

 5 Støvdragere og 5 lange Grifler (Fig. 4); Frugten, der er omgivet 

 af det blivende Bæger, indeholder kun 1 Frø. Blomsten har en 

 sødlig Lugt og besøges af Fluer o. a. Insekter, men kan ogsaa 

 bestøve sig selv. 



Engelskgræs (ogsaa kaldt Faareleger, Kongens Knapper) 

 blomstrer i Juni og kan da ved sin selskabelige Optræden og rige- 

 lige Blomstring farve store Partier ved Stranden lyserødt. 



Tav. 140. Fig. 1. Plante med afskaaren Pælerod, kun en Del af Rod- 

 stokken med de talrige Bladknipper og 2 Blomsterskafter er afbildet. Fig. 2. 

 Blomst (Vi). Fig. 3. Bæger (°/i). Fig. 4. Støvvej med de 5 Grifler (^'i). Fig. o. 

 Svøbblad iW). 



